Dakota Johnsonová

Dakota Johnsonová (celým menom Dakota Mayi Johnson; * 4. október 1989, Austin, Texas, USA) je americká herečka a modelka.

Osobný život 
Dakota Johnson je dcérou hereckého páru Melanie Griffithovej a Dona Johnsona. Z oboch rodín ich rodičov má šesť nevlastných súrodencov. Po absolvovaní vysokej školy sa vrhla na hereckú kariéru. Úspešne sa presadila aj v modelingu. Od roku 2008 predvádzala odevy a doplnky značiek Mango, Wish, Oliver Peoples alebo reťazca Uniqlo. Dodnes je vyhľadávanou modelkou.

Kariéra 
Johnsonovej filmový debut Leto v Alabame (1999) bol prakticky rodinnou záležitosťou. Réžie sa ujal Antonio Banderas, filmovú sestru hrala Stella Banderasová a matku Melanie Griffithová. V oscarovom filme Sociálna sieť (2010) mala niekoľko scén s Justinom Timberlakom. Ďalšie drobné role stvárnila vo fantasy variácií na rozprávku Kráska a zviera (2011) a v teen komédii 21 Jump Street (2012). Objavila sa aj v komédií o problematike dospievania Date and Switch (2012), kde hrala jednu z hlavných ženských postáv.

V roku 2013 prijala ponuku si zahrať v erotickej romantickej filmovej dráme Päťdesiat odtieňov sivej, ktorá bola uvedená do kín vo februári 2015. Zahrala si aj v trileri Sparné leto po boku Tildy Swintonovej či Ralpha Fiennesa. V roku 2016 sa objavila vo filme Ako byť single po boku Alison Brieovej či Rebel Wilson.

Filmografia 
1999Leto v Alabame
2010All That Glitters
2010Sociálna sieť
2011Kráska a zviera
201221 Jump Street
2012Ben a Kate (TV seriál)
2012Five-Year Engagement
2012For Ellen
2012Goats
2014Cymbeline
2014Date and Switch
2014Need for Speed
2015Black Mass: Špinavá dohoda
2015Chloe and Theo
2015Just a Minute
2015Päťdesiat odtieňov sivej
2015Sparné leto
2015Vale
2016Ako byť single
2017Pätdesiat odtieňov temnoty
2017Suspiria
2017The Sound of Metal
2018Fifty Shades Freed

Referencie

Iné projekty

Externé odkazy 
 
 

Filmové herečky USA
Televízne herečky USA
Modelky USA
Osobnosti USA nórskeho pôvodu
Osobnosti USA švédskeho pôvodu
Osobnosti z Austinu